Hej. Min ene hest har lige haft en koliktur nok forårsaget af for meget sand, og evt kulde.  Jeg har anskaffet loppefrøskaller, og på spanden står der at man helst ikke skal fodre vandigt foder sammen med dem. Men så googlede jeg lidt rundt og læste et andet sted at man ligefrem skulle opbløde dem med vand   . Jeg var ellers begyndt at fodre dem sammen med roepiller, men tænker om jeg så skal lade være med det? Nu er jeg forvirret, hvad gør i?? Gode råd og erfaringer modtages. Hilsen Anette
Helst tørt - så det hiver sandet med ud. Jeg fodrer også sommetider med vådt foder - derfor smider jeg lige en enkelt håndfuld lucerne over det våde foder inden loppefrøskallerne kommer på - så er de tørre ved udfodring (og 12½ kg lucerne holder 1½ måned ved 2 fodringer dagligt).
Jeg har altid udfodret dem i våd tilstand, da jeg har brugt/bruger roe- og fiberpiller. Har ikke haft problemer med, at det blev klistret. Hestene drikker som regel vand ifm med fodringen, så de bliver jo alligevel opblødt nede i maven  En materialist anbefalede mig også, at bruge dem i vådfoder, for at mindske risikoen for mavepine/kolik, da de ellers kan trække en del væde til sig fra maven/tarmene.
begge dele - og det har været udmærket  Nu bruger vi dem tørre, oven i roepillerne 
IKKE deres loppefrø hvis de er våde - det blir til sådan noget klistret gele (Derfor det kan trække sand med ud af maven i øvrigt!) og det gider de saaaatme ikke æde 
Altså det er jo meningen at de skal danne slimstoffer nede i maven for at tage sand og jord med ud - derfor skal de udfodres tørt. Hvis man udfodrer dem våde så virker de ganske simpelt ikke, for så danner de slimstofferne før de når maven og tager derved ikke sandet med ud. Så udfodres de vådt, er det direkte penge ud af vinduet!!
Nogen som kender de to fodertyper ??? De skulle jo begge være super til pels og huld. Men hvad ville i vælge hvis hesten skulle op i huld ?? Og ville de være dobbelt konfekt at fodre med dem begge ???
Det er to helt forskellige ting. Build up er et foder, mens linamix er et tilskud. Linamix kan du give oven i det du normalt giver. Linamix tilføre n-3 fedt, som er godt mod betændelsestilstande, for hårenes relasticitet og mange andre ting. Linamix skal helst afstemmes med det øvrige foder i et foderprogram, så der er balance i fedtstof-typerne, men mange giver bare hvis pelsen ser mat ud. Hvis du vil give Build up skal det erstatte det normale foder, da det indeholder vitaminer og mineraler. Du kan nemt søge på det, og finde produktinformation.
Jeg har selv brugt linamix, uden resultat. Nogen mener, de har set resultater, men det manglede jeg. Så jeg gik over til alm. olie - for huld, og MSM for pelsen. Og så kom der hurtigt synlige resultater. Men det er måske individuelt.
Jeg har med succes brugt begge dele - dog hver for sig. Sidste sommer brugte jeg Build Up til min 3 års - et par kg som supplement til sommergræs - det virkedet super godt. Hun blev pæn rund på kort tid... Da hun kom i løsdrift i vinter overgik jeg til en kombination af linamix, fiberpiller, lucerne, vitaminer og lidt ekstra olie + masser af wrap. Det så hun utrolig godt ud på... /Mette
at Linamix er et NOGET sundere valg - ved siden af det dagliuge foder. Build-up indeholder vidst en del korn og sukker. Linamix er stivelses/sukkerfrit, og indeholdder tilgengæld super gode omega fedrsyrer. Tine
tak for jeres svar. Jeg har nemlig min tinker hoppe fra 1990 og her efter hendes sidste føl er hun blevet noget skarp i kanterne. Hun har faktisk fået build up i en måned nu, men jeg ser ingen effekt. Jeg syntes faktisk at hun ser tyndere ud nu. Og hun har fået tjekket for orm, tænder er ok og der er lavet blodanalyse, dog uden at der er fundet noget  Men hun er umiddelbart ved godt mod og med god energi. Meningen var at hun skulle i form nu, men vi nøjes med gå ture, for jeg syntes hun er for tynd til ridning. Målet var / er at hun skal komme i bedre huld og såfremt dyrlægen siger god for det, skal hun atter til hingst. Hun har jo tidligere fået Lac fra Pavo og det har været super, men er jo ikke det hun har behov for nu. Det skal siger at hun selvsagt har hø ad libitum. Derudover får hun gulerødder. Build up var tænkt som en "kur" over 2-4 måneder for at opbygge et gost huld, men umiddelbart så virker det ikke efter hensigten og hun har aldrig været svær at holde huld på. men forslag modtages gerne
Din Tinker hoppe er 21 år- hun udnytter nok ikke hendes foder så godt mere, som før i tiden. Nogen gange så bliver tarmene dårligere til, at optage næring. Hvis jeg var dig, så ville jeg give hende 16+ fra Brogaarden, lucerne og Linamix som ekstra "krudt". Dertil kan du med stor sandsynlighed få stor glæde af at give hende noget tørgær- eller yea sacc som det hedder i dag. Start blidt ud med yea sacc, da det kan være skrapt for maven. Start med 1 spsk. fuld i hver fodring dagligt. Efter en uges tid kan du øge det til 2 spsk. dagligt i hver fodring. Hun må efter et par ugers tilvænning få op til en dl. dagligt. Og husk masser af hø!
Jeg har selv brugt Build-Up på min hoppe og har fået hende i super huld med dette. Jeg brugte fuld ration - altså 3,5 kg om dagen + 2 dl rapsolie - og det virkede bare. Brugte det efter hun havde haft føl som havde "suget" alt kraften ud af hende og måtte fravænnes som 3 mdr. Jeg ville igen bruge Build-up hvis jeg skulle ha' noget der virkede på mine heste.
er ikke et foder man bruger "året rundt" men en kur der gives 6-8 uger for at få bedre toplinie, huld etc før kåring eller lig, eller til unge heste. Sukkerindholdet i Buildup er da forholdsvis lavt (8%), men stivelse er højt (25,5% kommer fra Majs, hvede og byg) Totalt er der 95FE pr 100 kg så et konc. foder! Linamix kan så være afløseren til resten af året. Jeg har før brugt Build Up i en periode og ja det har effekt! Men kræver selvølgelig træning etc for at give den ønskede toplinie mv. Karina
Lørdag fik jeg endelig min dejlige "Ørken Juvel" på 2½ år hjem.. Hun klarede hendes 1. køretur til UG, kryds og bolle  Hun kom på fold søndag med mine 3 andre heste, og det gik egentligt meget godt.. Min gamle vallak accepterede hende hurtigt, og det samme med den lille pony, som straks gik ved hendes side... MEN min hoppe på 7 er knap så begrejstret... Hun er lidt strid, og er lidt efter hende ind imellem, hvilket har resulteret i hest udenfor hegn 2 gange.. ØV.. Det er KUN fordi min hoppe lige får hende trængt op i en krog.. Hun er vant til at gå på hingstefolde med træ og strøm, og her er vores hegnet inde med almindelig "reb"... Men det er ligesom om at hun ikke helt ser det, eller respekterer det helt så meget.... Lærer hun det med tiden? Når der er RO på? For tør jo ikke lukke dem ud når jeg tager på arbejde så længe der ikke er ro, HVIS nu hun går igennem... Hvad er jeres råd med min "kære" hoppe? Skal jeg evt prøve at stille dem i boks ved siden af hinanden i aften? Hvor længe plejer der at gå før der er ro på flokken igen? Det er hendes 3. dag ude.. ( Ved godt det ikke er meget) Men man er bare så "nervøs" indtil alle er respekteret og velkommne i flokken... Gode råd søges......
... og ældre hest jager én, så tænker man altså ikke på, om hegnet er af den ene eller den anden slags - man vil bare VÆK! De er nødt til at lære at komme ud af det med hinanden. Du kan måske fremskynde processen ved at lade de to gå alene sammen i nogle dage - men ellers må du stå det igennem. Der plejer at være ro på i løbet af få uger - i hvert fald holder de op med at slås. Det kan vare betydelig længere, måske flere måneder, før der kommer HELT ro og harmoni på  Hilsen Sif
Ca. 14 dage skal man regne med. Sørg for at folden er stor nok, til at hestene kan komme væk fra hinanden. Det bedste er at introducere en ny hest på folden, til én hest ad gangen. Så den enkelte hest får lov til at hilse, fornemme, fortælle osv. Jeg tager som regel først den nye ud og viser den hegnet osv. Så lukker jeg min gamle gode ledervallak ind. Når der er gået lidt tid (som regel ca. 10 - 15 minutter), lukker jeg den næste ud og så fremdeles. Der plejer aldrig at blive noget som helst uro, på den måde. Det er også fint, hvis de står i bokse ved siden af hinanden, som du selv foreslår.
Jeg har en ældre førervallak, som går sammen med mine unge vallaker - og han sætter dem på plads ! Her er et billed fra den gang den sorte plag var 2 år og hingst - den sure brune er min den gang 14 årige vallak........   I over 1 år skulle den sorte sørge for at holde en vis afstand til den gamle brune - ellers faldt der brænde ned ! Nu er den sorte blevet vallak og 4 år - og den gamle brune ELSKER ham, og kan ikke undvære ham  Jeg har tre heste hjemme, fred og ro i stalden, sørger altid for 3 vandbaljer, 3 bunker hø/wrap osv - men den gamle vallak er altså lang tid om at aksepterer nye heste på fold. Jeg sørger for at de er ude på den store fold - så kan de komme væk fra hinanden. Og unghestene plejer hurtigt at forstå, at den gamle skal man respektere, og vige pladsen for, hvis han kommer gående, eller mener at det ene græsstrå er bedre end det andet. I denne vinter står den gamle på rideskole - og her er han ikke højtrangerende på fold, men viger pænt for en 11 årig vallak. Leger glad og gerne med en 8 års fjordbolleblanding - så for ham kan det måske også være noget med at han føler sig mere udfordret/irriteret over ungheste ? Men 3 dage er ingen tid ! Del evt folden op, og lad den nye gå sammen med en "god og rar" en, og vent med at sætte dem alle sammen. MVh Charlotte